
4η ΕΓΚΥΚΛΙΟΣ
Επιβατική κίνηση
Επιβατική κίνηση
Προκειμένου η ΚΕΔΚΕ να είναι σε θέση να αξιολογήσει τα αποτελέσματα του προγράμματος ΣΥΝ-ΚΟΙΝΩΝΙΑ, πρέπει να έχει μια εικόνα του αριθμού των επιβατών που εξυπηρετούνται.
Για αυτό τον λόγο από τον Μάϊο του 2009 και έως το τέλος του προγράμματος, τα ΚΤΕΛ πρέπει να υποβάλουν κάθε μήνα μαζί με το τιμολόγιό τους προς τον Δήμο, για κάθε γραμμή, συμπληρωμένο τον «ΠΙΝΑΚΑ ΜΕΤΡΗΣΗΣ ΕΠΙΒΑΤΩΝ». Αυτό αφορά όλες τις γραμμές που χρηματοδοτούνται είτε για δρομολόγια, είτε για μειωμένο εισιτήριο.

Φυσικά όπου δεν είναι τεχνικά και οικονομικά εφικτό να γίνονται μετρήσεις επιβατών, το ΚΤΕΛ θα υπολογίζει την ημερήσια κίνηση κατ’εκτίμηση. Ο Δήμος μπορεί να κάνει περιοδικά δειγματοληπτικές μετρήσεις για την επιβεβαίωση των μετρήσεων ή εκτιμήσεων του ΚΤΕΛ.
Για να συμπληρώνει το ΚΤΕΛ τους πίνακες για κάθε γραμμή, θα ακολουθεί τα εξής βήματα (βλέπε παράδειγμα στην τελευταία σελίδα της εγκυκλίου):
1. Συμπληρώνει στο έντυπο της επόμενης σελίδας, αριστερά από τον πίνακα, τα ονόματα Δήμου, ΚΤΕΛ, Γραμμής και μήνα/έτος.

2. Στην πρώτη στήλη με τις ημερομηνίες γράφει τα τρία πρώτα κάθε μέρας (ΔΕΥ, ΤΡΙ, κλπ)

3. Υπάρχουν στον πίνακα οκτώ στήλες δρομολογίων. Αν στην συγκεκριμένη γραμμή εκτελούνται περισσότερα των οκτώ δρομολόγια, επιλέγει τυχαία οκτώ δρομολόγια μέσα στην ημέρα που να καλύπτουν όλο το φάσμα ωραρίων (π.χ.2 πρωινά, 2 μεσημεριανά, 2 απογευματινά και 2 βραδυνά). Στην πρώτη γραμμή γράφει την ώρα αναχώρησης από την αφετηρία, στην δεύτερη τις τιμές ολόκληρων εισιτηρίων (αν υπάρχουν 2 ζώνες γράφει και τις δύο τιμές, π.χ. 0,50/0,90) και στις γραμμές ημερών γράφει κάθε μέρα που εκτελέστηκε το συγκεκριμένο δρομολόγιο πόσους επιβάτες είχε (αφετηρία-τέρμα και επιστροφή).
4. Μετά το τέλος του μήνα, στην τελευταία γραμμή του πίνακα αναγράφονται τα μηνιαία σύνολα δρομολογίων, υπογράφει και σφραγίζει κάτω αριστερά ο Πρόεδρος του ΚΤΕΛ, και αυτός ο πίνακας κάθε γραμμής συνοδεύει το αντίγραφο τιμολογίου που θα αποσταλεί στον Δήμο και στην ΚΕΔΚΕ.

Σημειώνεται ότι ο αριθμός των επιβατών δεν επηρεάζει την συνέχεια της χρηματοδότησης της γραμμής. Σε μια άγονη γραμμή δικαιολογούνται και δρομολόγια με ελάχιστους επιβάτες ή και καθόλου επιβάτες ορισμένες μέρες.

